ቻይና  በጅቡቲ የነገባችው ወታደራዊ ካምፕ  ተመረቀ
ቻይና በምስራቅ አፍሪካዊቷ ሀገር ጅቡቲ የገነባችው አህጉር ተሻጋሪ ወታደራዊ ካምፕ በይፋ ተመረቀቻይና  በጅቡቲ የጦር ካምፕ ስትከፍት ከሀገር ውጭ የመጀመሪያው ነው ተብሏል፡፡ቻይና የሀገሪቱን ዘጠናኛ ዓመት የነጻነት ቀኗን እያከበረች ባለችበት ወቅት  ነው አሁን በጅቡቲ ያስገነባችው የወታደራዊ ስፍራ የተመረቀው፡፡አሁን ሀገሪቱ ባስገነባችው ወታደራዊ ካምፕ በይፋ ስራ ሲጀምር የቻይና ሰንደቅ ዓላማ ከፍ ብሎ ተውለብልቧል፡፡በህንድ ውቅያኖስ ሰሜን ምዕራብ ጫፍ የምትገኘው ጅቡቲ ላይ ቻይና ይህን የመሰለ ወታደራዊ ሰፈራ መመስረቷ በተለይ ለህንድ ትልቅ ስጋት እንደፈጠረ ነው የተነገረው፡፡ምክንያቱም ሁለቱ ሀገራት በድንበር እየተጋጩ ባሉበት ወቅት መሆኑ ነው ስጋት የፈጠረው፡፡ይህ ወታደራዊ ሰፈር ከሀገሪቱ ውጭ የተከናወነ የመጀመሪያው የጦር ካምፕ ነው፡፡ቻይና በባንግላዲሽ፣ማይናማርና ስሪላንካ የመሳሰሉ ሀገራትም ቢሆን ተመሳሳይ የጦር ካምፕ ለመመስረት ዕቅድ አላት ተብሏል፡፡ቻይና በተለይ ከአንድ ዓመት በፊት ግንባታውን ስታከናውነው የነበረው ይህው የጦር ካምፕ ለሰላም ማስከበር ተግባር ለሚውሉ የጦር መርከቦች መናኃሪያ እንዲሁም በቀጠናው ለሚገኙት የመንና ሶማሊያ ለሚያስፈልጋቸው የሰብዓዊ እርዳታዎች ይውላል ብትልም ነገሩ ግን ከዚያ ያለፈ እንደሆነ ነው የሚነገረው፡፡የቻይና ሀገር አቀፍ የሪዲዎ ጣቢያን ጠቅሶ ሮይተርስ እንደዘገበው  በዚህ ይፋዊ የጦር ካምፕ  ምርቃት ላይ ከሶስት መቶ በላይ ሰዎች ተገኝተዋል፡፡ የቻይና የባህር ላይ ውትድርና ምክትል ኮማንደር ቲያን ዞንግ እና የጅቡቲ የመከላከያ ሚኒስትር በዚህ መክፈቻ ላይ የታደሙ መሪዎች ናቸው፡፡ይህ ወታደራዊ  ካምፕ ቻይና ዓለም አቀፋዊ የሰብዓዊ እርዳታ ለማከናወን የሚረዳት ስፍራ እንደሆነም ነው ከቻይና በኩል የሚወጡ ሪፖርቶች የሚጠቁሙት፡፡የቻይናው ፕሬዝዳንት ሺ ጅንፒንግ በአንድ ወቅት እንዳሉት አሁን ሀገሪቱ በጅቡቲ የገነባችው ወታደራዊ ካምፕ ድንበር ተሸጋሪ ዘመናዊ የጦር ሠራዊት ለመገንባትና ከሀገር  ውጭ ቻይና ያላትን ወታደራዊ አቅም ለማሳደግ ዓላማ ያለው እንደሆነ ማንሳታቸው ይታወሳል፡፡በርካታ ኃያላን ሀገራት በቅርብ ጊዜ ወዲህ በጅቡቲ ያላቸውን የጦር ካምፕ ግንባታ እያከናወኑ ነው የአሁኑ የቻይና ድርጊትም ቢሆን በጅቡቲ የጦር ካምፕ ማቋቋሟ ያለው ዓላማ በግልጽ ያልተቀመጠ ነው፡፡ ከኢትዮጵያ፣ ኤርትራና ሶማሊያ ጋር በድንበር የምትዋሰነው ጅቡቲ ቻይና አሁን ወታደራዊ ካምፕ ከመክፈቷ አስቀድሞ የአሜሪካ ፣ የጃፓንና የፈረንሳይ ወታደራዊ ካምፕ መቀመጫም ናት ሲል የዘገበው ሮይተርስ ነው፡፡